প্রেস বিজ্ঞপ্তি ॥ হবিগঞ্জের দরিদ্র শিক্ষার্থীদের শিক্ষা জীবন নিশ্চিত করতে প্রাবসীদের আর্থিক আনুকুল্যে পরিচাললিত স্বেচ্ছাসেবী সংগঠন দি অপ্টিমিস্টস এর উদ্যোগে বৃত্তি বিতরণ করা হয়েছে। গতকাল শুক্রবার দুপুরে হবিগঞ্জ শহরের আরডি হলে আনুষ্ঠানিকভাবে এই বৃত্তি প্রদান হয়। দি অপ্টিমিস্টস এর সভাপতি শরীফ উল্লার সভাপতিত্বে অনুষ্ঠানে প্রধান অতিথি ছিলেন, হবিগঞ্জের অতিরিক্ত জেলা প্রশাসক সার্বিক মোহাম্মদ আবদুর রউফ। বক্তৃতা করেন, তকাম্মুল হোসেন কামাল, কাজী কামরুল আহমেদ, এডভোকেট মুরলী ধর দাশ ও প্রভাষক সৈয়দা তাহমিনা বেগম। অনুষ্টানে বৃত্তিপ্রাপ্ত ৩৯ জন শিক্ষার্থীর মাঝে ১ লাখ ৭৮ হাজার টাকা বিতরণ করা হয়। প্রতি ৬ মাসে তাদেরকে এই টাকা প্রদান করা হয়।